מזה חמש שנים מסכלות התנגדויות מצד בעלי נכסים באזור הכותל תוכנית של המדינה ועיריית ירושלים לבנות ברחבת הכותל מרכז מבקרים חינוכי. בשבוע שעבר נדחו עתירות המתנגדים: יש צורך ציבורי אמיתי להרחבת השירותים עבור המבקרים במרכז הבינלאומי.
העותרים העלו חשש שגופי התכנון לא הפעילו שיקול דעת עצמאי וטענו כי לא ייתכן שאזור הכותל ישונה באמצעות תוכניות נקודתיות שיבוצעו פלחים-פלחים. לטענתם, באופן בו אושרה התוכנית נמנעה מהציבור שקיפות והזכות להביע את עמדתו. אמנם, הגופים השונים שמעו אותם אבל לטענתם היה זה רק ל"מראית עין".